Prezident Toshkentdagi bank boshqaruvchisi 302 million imtiyozli kreditni o‘zlashtirgani haqida gapirdi

Prezidentning aytishicha, aholi hayot tarzini yaxshilashi lozim bo‘lgan va oilaviy tadbirkorlikni rivojlantirishga yo‘naltirilishi ko‘zda tutilgan imtiyozli kreditlar mutasaddilar tomonidan talon-toroj qilinishi holatlari uchramoqda.
«O‘rganishlar ajratilayotgan imtiyozli kreditlar evaziga sotib olinishi lozim bo‘lgan chorva mollar, qo‘y, tovuq, tikuvchilik dastgohlari ta’minotchi korxonalar tomonidan aholiga oshirilgan narxlarda sotilayotganini ko‘rsatmoqda.
Toshkent viloyatidagi «Mikrokreditbank» G‘azalkent filiali boshqaruvchisi turmush o‘rtog‘i rahbarligidagi korxonani ta’minotchi sifatida ro‘yxatdan o‘tkazib 302 million so‘m kreditni o‘zlashtiryapti. Nima bu noinsofga nisbatan qonun ustuvorligini ta’minlashga Toshkent viloyati hokimining vakolati yetmaydimi?» degan prezident.